
RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ KŪRYBINIŲ DARBŲ PROJEKTO „TVARI UŽGAVĖNIŲ KAUKĖ“ NUOSTATAI
I SKYRIUS
BENDROSIOS NUOSTATOS
1. Respublikinės ikimokyklinio ir priešmokyklinio amžiaus vaikų kūrybinių darbų projekto „TVARI UŽGAVĖNIŲ KAUKĖ“ (toliau – Parodos) nuostatai reglamentuoja projekto tikslą, uždavinius, dalyvius, darbų pateikimo ir organizavimo tvarką.
2. Parodos organizatorius – Kalvarijos vaikų lopšelis-darželis ,,Žilvitis“ (J. Basanavičiaus g. 21A, Kalvarija LT- 69220).
3. Parodą organizuoja Kalvarijos vaikų lopšelio-darželio ,,Žilvitis“ ikimokyklinio ugdymo vyresnioji mokytoja Neringa Račkauskienė, ikimokyklinio ugdymo vyresnioji mokytoja Sigita Puzarienė, ikimokyklinio ugdymo mokytoja Lina Antipovienė, ikimokyklinio ugdymo mokytoja Rūta Šidlauskienė ir ikimokyklinio ugdymo mokytoja Edita Krasauskienė. 
5. Parodos koordinatorius – Kalvarijos vaikų lopšelio-darželio ,,Žilvitis“ direktoriaus pavaduotoja ugdymui Janina Bukevičienė tel. nr. +37065637704
6. Parodos nuostatai skelbiami Kalvarijos vaikų lopšelio-darželio ,,Žilvitis“ internetinėje svetainėje https://www.zilvitiskalvarija.lt/ ir „Facebook“ grupėje „Auklėtoja auklėtojai“ (idėjos, darbeliai, pamokėlių planai).
7. Virtualus suskaitmenintas parodos eksponavimas „Facebook“ internetinėje erdvėje uždaroje grupėje ,,TVARI UŽGAVĖNIŲ KAUKĖ“ https://www.facebook.com/groups/1022574309705233 
8. Projektas vykdomas nuo 2025m. vasario 10d. iki 2025m. kovo 4d.
II SKYRIUS
TIKSLAS IR UŽDAVINIAI
9. Tikslas – skatinti vaikų, tėvų, mokytojų kūrybiškumą, fantaziją bei išradingumą, kuriant Užgavėnių kaukes ir panaudojant tvarias priemones (įvairios audinio skiautelės, siūlai, laikraščiai, gamtinė medžiaga, kiaušinių dėklai ir t.t.).
10. Uždaviniai:
10.1. Puoselėti etnines tradicijas, kuriant Užgavėnių kaukes;
10.2. Ugdyti tvarumo bei ekologines nuostatas ir meilę gamtai, mokyti(s) ją saugoti;
10.3. Suburti bendrai veiklai vaikus, tėvus, mokytojus bei suteikti vaikams teigiamų emocijų;
10.4. Skatinti vaikų, tėvų ir mokytojų kūrybiškumą, įgyvendinant kūrybines idėjas, fantazijas, panaudojant antrines žaliavas;
10.5. Plėtoti kūrybinį bendradarbiavimą tarp Respublikos ikimokyklinio ir priešmokyklinio ugdymo įstaigų, plėtojant partnerystę.
III SKYRIUS
DALYVIAI
11. Parodos dalyviai – Lietuvos Respublikos ikimokyklinio ir priešmokyklinio ugdymo įstaigų ugdytiniai, tėvai, mokytojai, mokytojo padėjėjai, pagalbos vaikui specialistai.
IV SKYRIUS
ORGANIZAVIMO TVARKA IR VYKDYMAS
12. Dalyvių skaičius iš vienos įstaigos neribojamas.
12.1. Vienas Parodos dalyvis (kolektyvas) gali pateikti ne daugiau kaip 3, įgyvendintos veiklos kokybiškas, ryškias nuotraukos ar koliažus, atitinkančius parodos reikalavimus. Darbai talpinami socialinio tinklo „Facebook“ uždaroje grupėje ,,TVARI UŽGAVĖNIŲ KAUKĖ“.
12.2. Projekto dalyviai įgyvendina menines veiklas, naudodami buitinius likučius (kartonines dėžes, siūlus, popieriaus ritinėlius, popieriaus likučius, kiaušinių dėklus, audinių skiauteles ir t.t.).
12.3. Įkeliant nuotrauką, viršuje turi būti parašytas įstaigos pavadinimas, grupės pavadinimas ar vaiko vardas, amžius, pedagogo/-ų ar tėvų vardas, pavardė.
12.4. Darbai, neatitinkantys parodos reikalavimų, ar per vėlai pristatyti, nebus publikuojami.
V SKYRIUS
BAIGIAMOSIOS NUOSTATOS
13. Pateikdamas darbus parodai autorius tampa parodos dalyviu.
14. Už autorinių teisių pažeidimus atsako nuotraukas pateikę asmenys.
15. Parodos dalyviai, siųsdami darbus parodai, patvirtina, kad parodos dalyvių (vaikų, pedagogų ir kt.) asmens duomenys buvo gauti teisėtai, nepažeidžiant apsaugos duomenų reikalavimų.
16. Projekto dalyviams bus parengta Kalvarijos vaikų lopšelio-darželio ,,Žilvitis“ direktoriaus padėka ir pažyma, patvirtinanti apie dalyvavimą projekte. Padėka ir pažyma bus įkeltos į socialinio tinklo „Facebook“ uždarą grupę ,,TVARI UŽGAVĖNIŲ KAUKĖ“.
17. Organizatoriai pasilieka teisę koreguoti parodos nuostatus. 
